钦定古今图书集成/明伦汇编/宫闱典/第118卷 > 周彧
## 钦定古今图书集成/明伦汇编/宫闱典/第118卷 > 周彧

按《明外史外戚传》：“彧，太后仲弟也。初官锦衣卫指挥
使，成化十七年擢左府都督同知，二十一年封长宁伯，世袭。弘治中，外戚竞营私利，彧与寿宁侯张鹤龄
至聚众相哄，都下震骇。九年九月，尚书屠滽偕九卿
上言：‘曩宪宗皇帝诏勋戚之家，不得占据关津陂泽，
设肆列廛，侵夺民利，违者许所在官司执治以闻。皇’”
上践极，亦惟先帝之法是训是遵。而勋戚诸臣不能
恪守先诏，纵令家人列肆通衢，邀截商货，都城内外，
所在有之。睹永乐间榜例，王公仆从二十人，一品不
过十二人。今勋戚多者以百数，大乖旧制。其间多市
并无赖，冒名罔利。利归群小，怨丛一身，非计之得。迩
者长宁伯周彧、寿宁侯张鹤龄两家“以琐事忿争，喧
传都邑，上彻宸居。失戚里之观瞻，损朝廷之威重。伏
望皇上纶音戒谕，俾各修旧好，毋间亲义。凡有店肆，
悉皆停止。更敕都察院揭榜禁戒：有勋戚家人扰害
商贾、侵夺民利者，听巡城巡按御史及所在有司执
治。仍考永乐间榜例，裁定勋戚家人不得滥收。”时科
道亦以为言。帝嘉纳之。十八年进太保。彧求为侯。吏
部言“封爵出自朝廷，无请乞者。”乃止。武宗立，悉擢彧
子瑭等六人为锦衣官。寻卒。传子瑭孙大经及曾孙
世臣。嘉靖二十八年降授锦衣卫指挥同知。先是，周
太后有弟吉祥，儿时出游，去为僧家，莫知所在，太后
久忘之矣。一夕，梦神言：“后弟宿报国寺伽蓝殿小寺
中。”英宗梦亦如之。旦遣小黄门以梦求，果得吉祥。太
后与之言而泣，欲爵之，不可，厚赐遣还寺。宪宗立，为
建大慈仁寺，赐庄田数百顷。其后周氏衰落，惟吉祥
寺田久犹存。